बाह्य अभिप्रेरणा और किसी के काम को सम्मान देने के नाम पर थोड़ी देर के लिए यदि पुरस्कारां का समर्थन भी कर लिया जाय, लेकिन जिस तरह से आज पुरस्कार लिये-दिये जा रहे हैं और जैसे भ्रष्ट सत्ताओं और नेताओं के हाथों प्रदान किए जा रहे हैं, उसको देखते हुए यह तर्क व्यर्थ प्रतीत हो जाता है। इससे बड़ी विडंबना क्या हो सकती है कि एक साहित्य-समाज और संस्कृतिकर्मी जीवन भर जिनके खिलाफ संघर्ष करता है, उन्हीं के हाथों उसे पुरस्कृत या सम्मानित होना पड़ता है। समझा जा सकता है कि यह कैसा और कितना सम्मान है?